VS001596
Datum: 1998-11-27T01:00:00.000+01:00
datum_sodbe_i_stopnje: 2002-03-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.400.000,00 SIT
opombe: II Ips 609/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak 4. letnika srednje šole.

## Škodni dogodek

Prometna nesreča.

## Poškodba

Zvin vratne hrbtenice z znaki okvare ligamentarnega aparata.

## Telesne bolečine

600.000,00 SIT Oškodovanec je imel 14 dni srednje hude bolečine. Po tem času so bolečine popustile in so bile blage in stalne mesec dni, nato so bolečine v stalni obliki prenehale. Občasne blage bolečine je imel še po tem času in jih ima še sedaj ter jih bo imel tudi v bodoče, pri sunkovitih gibih glave, dolgotrajnem sedenju v prisiljenem položaju, dolgotrajnih vožnjah s prevoznimi sredstvi ter dvigovanju bremen težjih od 10 kg. Istočasno z bolečinami v vratu je trpel tudi srednje hud tenzijski glavobol 14 dni, ki je nato popustil in se je v blagi in pogosti obliki pojavljal še kakšen mesec. Še vedno ima občasen blag glavobol, kakor tudi občasne bolečine v vratu po sunkovitih gibih glave, dolgotrajnih vožnjah in dolgotrajnem sedenju v prisiljenem položaju.

#### Ambulantno zdravljenje

14-krat je bil pregledan pri zdravniku specialistu.

#### Nevšečnosti med zdravljenjem

12-krat je bil izpostavljen nizkim dozam ionizirajočega sevanja ob RTG slikanju, ob elektromiografiji je bil izpostavljen boleči medicinski preiskavi, prejel je injekcijo v predel desne trapeziodne mišice, ovratnico za vrat je 10 dni nosil ves čas in nato še 4 tedne občasno.

## Strah

300.000,00 SIT Ob nezgodi je utrpel hud primarni strah, ki je mejil na grozo, saj je šlo za izredno agresiven in nepričakovan dogodek, ki ga je doživljal v polni zavesti. Strah je trpel tudi med prevozom v bolnišnico in med pregledom v njej ter nato še sekundarni strah za izid zdravljenja v trajanju dveh mesecev.

## Zmanjšanje življenjske aktivnosti

500.000,00 SIT Oškodovancu je kot posledica utrpele poškodbe ostala zmanjšana gibljivost vratne hrbtenice pri nagibu v desno in pri zasuku v desno. Njegove splošne življenjske in delovne sposobnosti so nekoliko zmanjšane. Nekoliko zmanjšano je sposoben za dela, ki zahtevajo sunkovite gibe glave, dolgotrajne prevoze s prevoznimi sredstvi, dolgotrajno sedenje v prisiljenem položaju ter dvigovanje bremen težjih od 10 kg. Zmanjšano sposoben je tudi za športne, rekreativne in družabne aktivnosti, ki zahtevajo zgoraj omenjene sposobnosti. Opustiti je moral ukvarjanje z jadralnim in športnim letalstvom. Zaradi tega je moral spremeniti tudi svojo poklicno odločitev, saj se je sprva nameraval šolati za vojaškega pilota. Težave ima še pri igranju trobente, ki jo je pred nesrečo igral v dveh ansamblih.

---

ZOR člen 200, 203